Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 1970

k) kiégett üzemanyagnak a létesítmény területérõl történõ elszállítása. 5.109. Az üzemeltetõ szervezetnek teljes körû nyilvántartási és ellenõrzési rendszert kell mûködtetnie, amely igazolja a nukleáris üzemanyagra vonatkozóan a nemzetközi egyezmények és a vonatkozó hazai jogszabályok követelményeinek betartását. 5.110. A berakási terveket, különösen az aktív zóna berakási terveit részletes fizikai számításokkal kell megalapozni és jóváhagyni az üzemeltetési feltételek és korlátok megsértésének elkerülése érdekében. 5.111. Az üzemeltetõ szervezetnek rendelkeznie kell egy olyan programmal, amely érvényes a zónaszámítások számítógépes alkalmazásaira és biztosítja az információk visszakereshetõségét, valamint független számítási eszközökkel történõ párhuzamos ellenõrizhetõségét. 5.112. A programnak biztosítania kell, hogy a töltettervezéshez használt számítási modellek és eszközök validáltak, hasonló modellekkel össze vannak hasonlítva és a folyamatos karbantartásuk biztosított. A szokásostól eltérõ töltetek tervezését független eszközökkel (lehetõség szerint az üzemeltetõtõl különbözõ szakértõkkel, eszközökkel és modellekkel) ellenõrizni kell. Fokozott súllyal kell kezelni az olyan modellek minõsítését, amelyek a nagyobb kiégéseket, új anyagokat, tervezési módosításokat és teljesítménynöveléseket fedik le. 5.113. A töltetterv megfelelõségét minden új zóna indítása elõtt mérésekkel kell igazolni. 5.114. Az üzemeltetõ szervezetnek hatékony, az üzemanyag épségét biztosító programmal kell rendelkeznie. 5.16. A BALESET-ELHÁRÍTÁS VÉGREHAJTÁSA 5.115. A baleset-elhárítás célja a kialakult veszélyhelyzet következményeinek enyhítése, azaz – mind a létesítmény dolgozói, mind a lakosság körében – a veszélyhelyzet következtében fellépõ radioaktív sugárzás okozta terhelés determinisztikus egészségügyi hatásainak megelõzése és a sztochasztikus egészségügyi hatásainak az ésszerû legalacsonyabb szintre korlátozása, valamint az egyéb következmények minimalizálása. E célok teljesítése érdekében az engedélyesnek minden lehetséges intézkedést végre kell hajtania figyelembe véve, hogy a baleset-elhárítási intézkedés akkor igazolt, ha azzal több haszon jár, mint amennyi kárt okoz. A bevezetendõ intézkedés formáját, mértékét és idõtartamát optimalizálni kell, kiválasztásuknál az intézkedés által elérhetõ haszon maximalizálására kell törekedni. 5.116. Az Engedélyes baleset-elhárítási szervezetének tevékenységét a veszélyhelyzet kihirdetése után késlekedés nélkül meg kell kezdenie, és úgy kell szervezni és irányítani, hogy a veszélyhelyzet kihirdetésének következményei és a baleset-elhárítási tevékenység ne akadályozza vagy veszélyeztesse a biztonsági funkciók ellátását és a biztonságos üzem, illetve az üzemviteli intézkedések kivitelezése tekintetében az üzemeltetõ személyzet munkáját. 5.117. Az Engedélyesnek a megelõzõ és a sürgõs óvintézkedések zónájában, a veszélyhelyzet korai fázisában azonnal el kell végeznie az ott tartózkodók értesítését, és óvintézkedési javaslatokat kell számukra megfogalmaznia, indokolatlan késedelem nem veszélyeztetheti az óvintézkedések hatékony végrehajtását. A veszélyhelyzet elhárítása során folyamatosan hasznos, konzisztens és megfelelõ információt kell biztosítania a lakosság részére. 5.118. Az esemény veszélyhelyzeti osztályba sorolásának azonnal maga után kell vonnia a megfelelõ létesítményi (óv)intézkedéseket. 5.119. A baleset-elhárítás során a veszélyhelyzetet technológiai és sugárvédelmi szempontból folyamatosan értékelni kell. A veszélyhelyzet alakulásáról, az óvintézkedések státuszáról folyamatosan tájékoztatni kell az elhárításban érintett szervezeteket. 5.17. A FIZIKAI VÉDELEM 5.120. Minden ésszerû intézkedést meg kell tenni annak érdekében, hogy a biztonságot veszélyeztetõ tevékenységek megakadályozhatók legyenek. Meg kell valósítani:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes